আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
ইয়োহানেস ষ্টার্ক
ইয়োহানেস স্টার্ক বিংশ শতাব্দীর বিখ্যাত জার্মান পদার্থবিজ্ঞানী। তিনি ১৯১৯ সালে পদার্থবিজ্ঞানে নোবেল পুরস্কার লাভ করেন। জার্মানির বাভারিয়াতে তার জন্ম। আইজাক নিউটনের পদার্থবিজ্হানের কিছু বিষয় নিয়ে গবেষণা করে তিনি ডক্টরেট ডিগ্রী লাভ করেন। মিউনিখ বিশ্ববিদ্যালয়ে তার অধ্যয়নের মূল বিষয় ছিল গণিত, রসায়ন এবং ক্রিস্টালোগ্রাফি। পদার্থবিজ্ঞানে তার শ্রেষ্ঠ অবদান হিসেবে স্বীকৃত হয় স্টার্ক ক্রিয়া আবিষ্কার। ১৯১৩ সালে তিনি এই আবিষ্কার করেন। এর জন্যই নোবেল পুরস্কার লাভ করেছিলেন।